Man kritiek ná aanranding buite Pta-nagklubDie toneel buite die nagklub in Eersterust waar ‘n man op 2 Julie 2016 aangerand is (Foto: Netcare 911) ŉ 41-jarige man is in ŉ kritieke toestand ná hy glo Saterdag in die vroeë oggendure buite ŉ nagklub in Pretoria aangerand is. “Volgens berigte op die toneel is die man met ŉ groot klip aangerand,” het Athlenda Mathe, woordvoerder van Netcare 911, gesê. Die klub is op die hoek van Hans Coverdale- en Spitfireweg in Eersterust, Pretoria geleë. Die voorval het Saterdagoggend tussen 03:45 en 04:15 plaasgevind. “Die man het kritieke beserings opgedoen. Paramedici het hom op die toneel gestabiliseer voor hy na ŉ hospitaal geneem is vir verdere behandeling.” Die polisie stel ondersoek in.